Ferran qualifica Madí de "manipulador i Michael Moore frustrat" - Regió7 :: El Diari de la Catalunya Central\nvídeo 'La Catalunya que no va'\nFerran qualifica Madí de "manipulador i Michael Moore frustrat"\nagències 12.12.2008 | 18:26\nEl diputat del PSC Joan Ferran ha qualificat avui al secretari de Comunicació i Estratègia de CDC, David Madí, de "manipulador" i "Michael Moore frustrat" pel vídeo al qual s'accedeix a través del web de CiU i en el que es critiquen els dos primers anys de govern de José Montilla.\nEl vídeo titulat "La Catalunya que no va. L'empremta Montilla" recull fragments dels informatius de TV3 en què s'esmenten els problemes als serveis de rodalies de Renfe, l'apagada de Barcelona o els retards en l'aplicació d'Estatut, entre d'altres temes.\nDavant la Comissió de Control Parlamentari de l'Actuació de la Corporació Catalana de Mitjans d'Audiovisuals (CCMA), Ferran ha preguntat als directius de TVC si han cedit les imatges "que CiU ha convertit en un pamflet polític".\nLa directora general de la CCMA, Rosa Cullell, ha dit que les imatges no han estat cedides sinó que "probablement les han agafat directament de l'emissió".\nEl president del consell de govern de la CCMA, Albert Sàez, ha afegit que el tema s'ha debatut en el si del consell perquè "a tots els membres els preocupa l'ús de les nostres imatges a Internet" i que han decidit "elaborar un protocol".\nJoan Ferran ha qualificat de "lamentable" que "aquest Michael Moore frustrat que és David Madí" utilitzi fragments dels informatius de TV3 "per elaborar pamflets polítics".\nLa parlamentària de CiU, Joana Ortega, ha respost que "abocar injúries i calúmnies contra algú que no està present" pot ser "una actuació delictiva" i ha demanat a Ferran que es retracti.\nEl diputat del PSC ha rebutjat retractar-se i ha afegit que David Madí és "un manipulador".\nEn aquesta mateixa comissió de control, el representant del PPC, Santi Rodríguez, ha preguntat a la directora de TV3, Mònica Terribas, pels fotogrames de la sèrie "Ventdelplà" on apareix una pintada amb les sigles del PP emmarcades dins d'una diana.\nTerribas ha dit que "el fotograma només es veu si es deté la imatge" i que "cap dels responsables s'havia adonat de la presència d'aquesta pintada abans de l'emissió".\nAixí mateix, Terribas ha expressat les seves disculpes i ha aclarit que el fotograma ja ha estat retirat perquè no torni a aparèixer en possibles reposicions de la sèrie.\nLes xifres d'audiència dels mitjans de la CCMA també han estat objecte de polèmica quan la parlamentària de CiU, Joana Ortega, ha criticat la "falta d'ambició" i l'"autocomplaença" dels directius de la televisió pública davant "la constant pèrdua d'oients de Catalunya Ràdio".\nLa diputada d'ERC, Marina Llansana, ha recordat que Catalunya Ràdio és líder d'audiència a Catalunya i ha assegurat que "sembla que a la senyora Ortega li sàpiga greu que les seves previsions catastrofistes no s'hagin complert".\nRespecte als efectes de la crisi a les arques de TVC, Rosa Cullell ha reconegut que "la campanya de Nadal serà fluixa" en ingressos publicitaris, però ha assegurat que "no afectarà al resultat final" i es compliran les previsions de tancar l'any amb una reducció d'"entre el 10 i 11 per cent dels ingressos publicitaris".


La UGT de Catalunya demana que l’agenda social i el diàleg siguin l’eix central del nou Govern | UGT Catalunya\nLa UGT de Catalunya es mostra satisfeta que finalment el Parlament hagi investit el nou president de la Generalitat i es conformi un nou govern, de manera que el país superi la situació d’interinitat dels darrers mesos. I exigim al govern central que retiri d’immediat l’article 155. Des del nostre sindicat donem també la benvinguda al nou president, Quim Torra, i li demanem que reactivi els espais de concertació i de diàleg social.\nEls problemes dels ciutadans i les ciutadanes no poden esperar més, sobretot els de les persones en situació més vulnerable com a conseqüència de la crisi econòmica i de les polítiques regressives. En aquest sentit és imprescindible que la Renda Garantida de Ciutadania es desplegui d’una vegada per totes, garantint-ne la sol·licitud i la tramitació a les persones beneficiàries, i que es posi en marxa les resolucions del Ple de la pobresa.\nTambé exigim al nou govern la reposició dels drets de les persones treballadores del sector públic. Volem negociar l’acord per recuperar les condicions de treball perdudes pels treballadors i les treballadores de la funció pública catalana a la vegada que exigim que es respectin els acords als quals s’ha arribat fins ara. I alhora exigim que es dugui a terme una contractació pública digna.\nCal també un impuls definitiu de mesures actives urgents per a la creació d’ocupació estable i de qualitat, i un canvi del model productiu basat en una política industrial i de serveis que inverteixi en innovació, formació i coneixement, i que generi treball de qualitat, més enllà de l’ocupació precària, temporal, de curta durada i baixos salaris que s’està generant en l’actualitat. Necessitem urgentment el desplegament del Pacte Nacional per a la Indústria, una iniciativa que ha d’impulsar la indústria fent-la més diversificada, innovadora, competitiva internacionalment i amb més valor afegit.\nI necessitem parlar de Formació Professional per generar un nou escenari més ambiciós que reguli el conjunt de l’FP i doni una resposta integrada a les necessitats de formació i qualificació de les persones i de les empreses, alhora que garanteixi, de forma efectiva, el dret de les persones a la formació professional permanent al llarg de la vida.\nAixí mateix, creiem que el nou Govern de la Generalitat té una oportunitat única per estendre ponts de diàleg amb el govern de l’Estat i acabar amb la política de blocs i confrontació.\nAquesta entrada ha estat publicada a Acció sindical, Activitat institucional amb els tags 155, agenda social, conceixement, contractació, crisi econòmica, diàleg, diàleg social, formació, FP, govern, innovació, investidura, model productiu, ocupació de qualitat, ocupació estable, Pacte Nacional per a la Indústria, Parlament de Catalunya, President de la Generalitat, Quim Torra, Renta Garantida de Ciutadania, salaris, serveis públics, treballadors del sector públic . Guarda a marcadors permalink.


El Jutjat de la Seu amplia les imputacions per contraban a la dona i la sogra de Jordi Ausàs - FÒRUM.ad\nEl Jutjat de la Seu amplia les imputacions per contraban a la dona i la sogra de Jordi Ausàs\nEl 28/01/13 19:35\nEl Jutjat de la Seu d’Urgell ha ampliat a la dona i la sogra de Jordi Ausàs les imputacions pel cas de contraban en què està implicat l’exconseller de Governació i exalcalde de la Seu. El fiscal, Joan Sagredo, les considera com a partíceps a títol lucratiu, segons ha publicat l’agència Europa Press.\nLes mateixes fonts afirmen que en la investigació també s’ha imputat dos presumptes compradors del tabac de contraban a Barcelona.\nEl cas, que ja ocupa milers de folis, està encara en fase d’instrucció i s’està retardant pels diversos recursos que estan presentant els advocats. La Fiscalia també ha demanat recentment una fiança civil de 191.000 euros per cobrir una hipotètica multa de la sentència. Una mesura que ha estat recorreguda per Jordi Ausàs, tal com ja va fer quan la jutge li va imposar una fiança de 145.000 per sortir de la presó, molt més alta que les que van haver de pagar finalment la resta d’inculpats.\nCal recordar que el cas va esclatar el mes de juliol passat, quan set persones, la majoria veïns de la Seu, van ser detingudes. Entre els implicats també hi ha un brigada de la Guàrdia Civil, el qual, però, finalment va sortir de la presó sense haver de pagar la fiança que li havien imposat inicialment.\nNotícia Anterior: Nova victòria de Kilian Jornet a la Copa del Món d’Esquí de Muntanya\nSegüent Notícia: Martí i Cinca participen a la Diada de la Duana


Mascaretes i infants. Com protegir-los de forma eficaç? - Corporació Salut\nMascaretes i infants. Com protegir-los de forma eficaç?\nCorporació Salut → CuidantInfants → Mascaretes i infants. Com protegir-los de forma eficaç?\nLes mascaretes són una de les recomanacions essencials, juntament amb el rentat de mans i la distància social, per evitar el contagi de la COVID-19 i s’ha considerat com un element important per una reincorporació segura a l’escola. Les mascaretes en els infants són igual d’eficients que en els adults, però perquè siguin realment efectives s’han de fer servir de forma correcta.\nLes mascaretes són útils perquè redueixen la transmissió de la malaltia per l’efecte barrera de les microgotes de saliva amb virus que es produeixen quan parlem, tossim o esternudem. A l’escola, l’ús de la mascareta és obligatori pels majors de 6 anys. També poden portar-ne els menors de 6 anys, en canvi, no s’aconsella que en portin els infants que tenen menys 2 anys o aquells que tinguin incapacitat de retirar-se-la sense ajuda.\nCom usar correctament la mascareta?\nPerquè la mascareta sigui eficaç, busqueu-ne una per a la mida de l’infant, quan estigui correctament posada ha de cobrir el nas i la boca i ha de quedar còmodament ajustada a la cara. Si es vol dissenyar una mascareta higiènica casolana, no es poden fer servir plàstics ni vinils ni altres materials que impedeixin el pas de l’aire, s’han de fer servir teixits que tinguin una malla espessa com el cotó o el lli.\nAbans i després de posar la mascareta al vostre fill o filla heu de rentar-vos les mans i no heu de tocar la part davantera. Renteu les mascaretes de tela reutilitzables després de fer-les servir durant tot el dia. Ensenyeu al vostre infant a no tocar ni tampoc manipular la mascareta.\nLes mascaretes quirúrgiques o higièniques eviten la transmissió dels virus amb eficàcia. A alguns infants amb situacions especials (immunodepressió… ) se’ls pot haver recomanat usar una mascareta diferent (mascareta amb filtre). L’ús de mascaretes està especialment recomanat en els infants amb asma o altres malalties respiratòries. Els protectors facials no es poden fer servir per substituir les mascaretes.\nL’ús de mascaretes quirúrgiques durant l’exercici, amb les dades de les quals disposem en aquest moment, no han mostrat cap disminució en els paràmetres cardiovasculars ni en el rendiment esportiu ni s’ha constatat cap efecte advers si es fan servir adequadament, tot i que sí que afecten clarament el confort. Les mascaretes quirúrgiques es poden fer servir amb seguretat a la pràctica esportiva especialment en els llocs tancats i en els esports de contacte.\nAlguns infants, especialment els més petits, podem tenir por de fer servir o de veure a altres persones amb mascareta. Podeu ajudar-los a acceptar-ne el seu ús si els hi expliqueu, adaptant-vos a la seva edat, la utilitat d’aquesta peça, també si feu una mascareta divertida i personalitzada amb dibuixos dels seus personatges preferits.\nPortar mascareta és un gest de protecció solidària perquè a més de la pròpia protecció serveix de protecció per als altres.


Nyandú: «L'experiència ens ha ajudat molt a relaxar els ànims» | Osona.com\nNyandú: «L'experiència ens ha ajudat molt a relaxar els ànims»\nEl trio treu nou disc, "Bum", un treball molt més fidel al directe\nper Jordi Palmer , 8 de març de 2015 a les 17:31 |\nEl grup Nyandú torna amb un segon disc. Foto: Aleix Composite\nEl grup Nyandú torna amb nou disc sota el braç, 'Bum!' (Global, 2015). Després de debutar amb 'L'origen de les absències' com a resultat de guanyar el concurs de maquetes Sona 9, el trio de La Torre d'Oristà (Osona) format per Ferran Orriols, Rubén Pujol i Roger Orriols, ha encarat aquest nou treball amb les coses més clares. De partida, una premissa, que el disc fos exactament igual "al que es Nyandú en directe", un objectiu aconseguit perquè amb aquest treball han pogut superar els nervis del primer. "L'experiència ens ha ajudat molt a relaxar els ànims", asseguren.\n-Va ser complicat trobar la manera d'encarar el nou disc?\n-Rubén Pujol: Ens vam trobar després de la gira de “L'origen de les absències” per veure com enfocàvem la gravació del nou disc. Veníem de treure el primer després de guanyar el Sona 9, on tot va anar molt ràpid. I el primer disc era molt harmonitzat, amb aires pop folk, moltes capes i instrumentalització complexa. Per això la premissa del nou disc havia de ser més d'acord al que és Nyandú en directe, que és molt més important, on es respecti l'estructura de trio, tres instruments i passar-ho molt bé.\n-Volen dir que el primer disc no es traslladava fàcilment al directe?\n-R.P.: Sobretot això. Era un disc molt d'estudi, amb una producció pensada en arranjaments i instrumentació i en directe no deixem de ser tres músics, en alguns moments quatre, i el primer disc no reflectia ben bé l'esperit de Nyandú, que és un grup molt de tocar en directe. Trobàvem a faltar això i en aquest disc la idea ha estat polir, no farcir, per deixar clar el que som.\n-S'han deslliurat de l'obligació de fer-ho molt bé fins a l'últim detall del primer disc?\n-Roger Orriols: Sí, i sobretot ens va faltar temps per acabar de concretar ben bé quin tipus de grup érem, perquè vam sortir del Sona 9 amb uns terminis per complir, no només a l'hora de gravar el disc, també de discogràfica, management... Tot allò era nou per nosaltres i teníem el cap ocupat en tot menys en gravar el disc. Et deixes portar pel que tens en aquell moment. El productor, Valen Nieto, ens va ajudar molt i n'estem molt orgullosos, però va sortir d'aquesta manera. I ara amb molta més calma ha set el contrari, buscar l'essència. Hem treballat amb Santi Garcia com a productor, que ens va simplificar el que teníem al cap.\n-Han gravat el disc a Ultramarinos Costa Brava?\n-Ferran Orriols: Sí, tret d'una part a Sant Pere Molanta la resta la vam gravar a Ultramarinos durant la primavera estiu del 2014.\n-I diuen que Santi Garcia els va simplificar més el que volien fer?\n-F.O.: Sí. Ja estàvem fent cançons pensades per a trio, però sempre tens al cap posar-hi unes capes de hammonds i coses així, fins i tot ara hi ha cosetes, no són els deu temes pelats, però són coses que es poden substituir a ple pulmó. Ens va fer treballar més amb veus que amb arranjaments. No hi ha res inventat, tot ho podem fer entre els tres, som els que som.\n-R.O.: I ens va donar molta confiança, perquè quan fas un tema en concret, els músics hi trobem a faltar coses, omplir silencis, i el Santi et treu la idea, perquè si som això, som això. Hi hem donat profunditat i color, però el Santi ens va donar confiança en com estaven fetes les cançons. I s'han canviat coses, però puntualment.\n-I el disc és molt més fresc i lluminós. El buscaven així?\n-R.P.: Sí, i una mica per això el disc es titula 'Bum!', perquè després d'una època de recolliment, de plantejar-nos com volíem enfocar el segon disc, perquè no ho teníem gens clar, fins que arriba un tema, 'I love you', que és el single i és una mica el 'bum', la cançó que marca el canvi de rumb. Les premisses eren passar-nos-ho bé fent-ho, i que fos alegre, ballable i defensable en directe. I els nous temes tenen aquest fil conductor.\n-R.O.: I també va lligat molt amb l'estat d'ànim, perquè ara hem set nosaltres. Més que un canvi creiem que és un tornar a l'inici quan Nyandú va començar i tocàvem sense complexos, sense mirar si fem pop folk o una altra cosa. Qui som nosaltres? Som això. Tornem al punt de començament, i això es reflexa en la vitalitat de les cançons.\n-Han après força sobre el funcionament del mercat. Això els ha ajudat?\n-F.O.: Sí. Crec que l'experiència ens ha ajudat molt a relaxar els ànims. El procés del Sona 9 va anar molt ràpid. Vam fer el primer concert el cinc de febrer del 2011 i al novembre guanyàvem el concurs amb una maqueta gravada. Aleshores vam veure com funciona la indústria i com t'has de moure. En el primer disc hi havia complex d'intentar fer-ho bé per tothom, era un somni per nosaltres gravar un disc, ara això ja hi és i és com tornar a posar a lloc i rescatar els aspectes més vitals de Nyandú i d'estat d'ànim del grup. Crec que així es nota i així es percep.\n-R.O.: Al principi era un pèl estressant, perquè acabaves fent de tot menys tocar, que tocar és una part petita del que comporta ser d'un grup de música. Quan treus un disc t'adones que has de fer de tot i tocar és una més de les coses que has de fer.\nCultura, Nyandú, música


Quan Mediapro va necessitar un curs centrat en habilitats de presentació professional per als seus empleats del departament jurídic i tècnic, ELASTiC va crear-ne un de personalitzat de 20 hores per adaptar específicament a les seves necessitats. Cada sessió comptava amb una fase instructiva centrada en àrees com la interacció amb suport visual, l’ús de la veu i el cos o l’estructuració del contingut, així com l’oportunitat de posar en pràctica presentacions d’assaig. Tots els alumnes van rebre feedback individualitzat, i se’ls va lliurar un enregistrament en vídeo de les seves xerrades i comentaris escrits dels nostres professors. Les presentacions finals al terme del curs van demostrar que tots ells havien fet grans progressos, i gràcies al sistema de feedback individualitzat en un entorn de respecte i sentiment de grup tots ells van aprendre a fer front als nervis.\nELASTiC ha treballat amb dos alts directius de la firma Swarovski Espanya, fent que aconseguissin els seus objectius mitjançant la millora i la fluïdesa dels seus nivells d’expressió en anglès professional. Bona part del curs es va centrar en les seves habilitats d’interacció, així com en la precisió, enunciació i pronunciació i en l’estructuració d’idees, persuasió i escolta activa. Els nostres clients van aconseguir implementar les seves, recentment adquirides, habilitats de manera immediata per evolucionar en la seva presència executiva i eficàcia comunicativa. Un d’aquests clients va aconseguir un ascens a un càrrec de major projecció internacional i segueix confiant en el suport d’ELASTIC per a aquesta nova responsabilitat.\nAmb Airbnb, ELASTiC va treballar amb el seu departament d’Abast Comunitari. Aquest últim havia estat contractat per a un projecte de 18 mesos per tal de millorar la confiança amb les seves comunitats. Necessitaven comunicar-se de manera més professional amb els directius de San Francisco a reunions, conferències i nombrosos esdeveniments internacionals.


Sancionarà el govern a Cespa? | Cerdanyola Informa\nSancionarà el govern a Cespa?\nContainers plens a vessar, mobles sense recollir durant dies, carrers plens de brutícia, camions de Cerdanyola a altres municipis. Sancionarà l’Ajuntament a Cespa?\nEn els darrers mesos els serveis de neteja de l’empresa concessionària Cespa són el focus de crítiques ciutadanes: containers que omplen a vessar i no es buiden amb la freqüència necessària, carrers plens de brutícia, mobles abandonats que triguen més de tres setmanes en recollir-se,… només cal donar-se un tomb pel carrer o ficar-se a les xarxes socials locals per comprovar-ho: el malestar és generalitzat.\nLa situació és cada cop més insostenible però, després de dos anys, el govern municipal encara no ha obert cap sanció a l’empresa filial de Ferrovial: la ciutadania paga el contracte més car de l’Ajuntament amb els impostos, l’empresa no està a l’altura de la ciutat i el govern no li sanciona.\nSegons han informat a Cerdanyola Informa persones properes a l’empresa, hi ha descontent d’una part de la plantilla – no s’han especificat els motius – i aquest fet podria ser el causant de la deixadesa actual.\nM. Rincón (Facebook)\nM. Madrid (Facebook)\nBCN Lorena (Facebook)\nUn camió de la flota local, trobat a Parets\nImatge: R.Sánchez. (Facebook)\nEl passat 12 de juliol un ciutadà va enxampar a Parets un camió cerdanyolenc de Cespa. Aquest fet va ser posat en coneixement d’una de les regidoresde l’Ajuntament, per saber si tindria sancions. A data d’avui no hem rebut cap informació, només que “la sanció seria d’uns 10.000 euros”. Es posarà aquesta sanció? En 2013 l’Ajuntament va multar amb 9.001 euros per un fet similar:\nEn maig de 2013 un treballador de l’Ajuntament va rebre una imatge i un missatge d’un amic de Sitges que deia: “Hi ha un camió del teu poble al meu poble“. Aquesta imatge va circular per les xarxes socials i va tenir gran repercussió, fins al punt que el cas es va incloure en l’ordre del dia del ple de juliol de 2013 (punt número 7).\nCespa va reconèixer els fets i, dies després, en el debat plenari, es va votar una sanció a Cespa per un import de 9.001 euros per no haver demanat autorització per fer tasques de neteja a la localitat de Sitges.\nEl plec de clàusules del contracte parlen que, en cas que no es puguin quantificar els perjudicis per la ciutat, se sancionarà a l’empresa per una quantitat mínima de 9.000 euros i màxima de 12.000 euros. En 2013 Carles Escolà, qui és ara alcalde de la ciutat, demanava, des de l’oposició, la sanció màxima.\nAquesta no ha estat la primera vegada que Cespa ha utilitzat patrimoni de Cerdanyola a Sitges. Dos anys després, en març de 2015, una ciutadana va trobar un contenidor de vidre al seu municipi.\nCespa té el contracte més elevat del pressupost\nEl contracte amb Cespa és un dels més elevats del total del pressupost municipal. Per l’any 2017 la despesa continuarà en 6,703,724 €. Crida l’atenció que fa tan sols 7 anys pagàvem 1,374,827€. Veure dades amb detall.\nCostos de CESPA per la ciutadania (en euros).\nEl Govern de Cerdanyola va modificar, l’any 2012, el contracte amb Cespa. En el nou contracte es va fer una reducció del 10%, cosa que va demostrar que l’anterior contracte era abusiu i estava inflat. Davants aquests fets, el Govern va reconèixer que “era un contracte sobredimensionat”, per la qual cosa Compromís per Cerdanyola va reclamar una comissió d’investigació per posar llum sobre els contractes entre Ajuntament y Cespa, malauradament, el Govern d’ICV i PSC (2012) es va negar a tirar endavant aquesta comissió.


CCOO 7iTria: de febrer 2016\nPublicat per Secció Sindical CCOO 7iTria a 7:59 1 comentari:\nInformació sobre permisos retribuïts:\n-Per a assistir a exàmens:\nL'article 56.9 del “III Conveni del Lleure Educatiu i Sociocultural de Catalunya” diu que:\nels treballadors/es afectats/des pel present Conveni han de gaudir de 35 hores de permís retribuït, o el que proporcionalment el hi correspongui en funció de la jornada de treball contractada, realitzables en un màxim de 10 dies a l’any, per assistir a exàmens finals oficials o als que alliberen matèria, amb notificació prèvia per escrit a l’empresa i/o entitat amb 2 setmanes d’antelació.\nPer exemple, a un/a treballador/a amb contracte fixe-discontinu (de setembre a juny) que tingui com a jornada laboral 12,5h. a la setmana, li correspondrien 9h. retribuïdes per a assistir a la realització d’exàmens, durant l’any escolar. És a dir, l’equivalent a 3.6 jornades laborals. Només cal fer una regla de tres.\nPer a qualsevol dubte o aclariment podeu posar-vos en contacte amb nosaltres a:\nPublicat per Secció Sindical CCOO 7iTria a 0:53 1 comentari:\nEtiquetes de comentaris: #VaAmbTu, Noticies CCOO 7 i Tria, Noticies CCOO Lleure Educatiu


Marxa Canals, entra Marín | BonDia Diari digital d'Andorra.\nEl cap de Govern, Xavier Espot, i la fins avui ministra de Turisme, Verònica Canals, han comparegut junts.\nDj., 06/05/2021 - 23:09\nRemodelació al Govern Espot. La ministra de Turisme, Verònica Canals, ha anunciat aquest dijous que deixa el seu lloc per motius “estrictament personals i familiars” i la decisió ha comportat un ball de canvis que afecta tres ministeris més (Ordenament Territorial, Afers Socials, Habitatge i Joventut i Funció Pública i Simplificació de l’Administració) i portarà, a principis de juliol, l’entrada d’una nova ministra a l’Executiu: l’ex-cònsol major d’Escaldes-Engordany, Trini Marín.\nEspot ha donat explicacions en una compareixença d’urgència al costat de Canals per deixar “palès i clar que la decisió ha estat adoptada de comú acord i en cap cas es tracta d’un cessament unilateral perquè estigui insatisfet de la seva tasca o perquè hagi tingut una mala actuació”. En aquest sentit ha destacat que la liberal “ha estat una bona companya de feina i una excel·lent ministra”, i ha remarcat que “ha fet una feinada ingent en unes circumstàncies difícils per al sector turístic”, molt castigat per la crisi sanitària. Igualment, ha posat en valor el fet que deixarà el ministeri “perfectament ordenat i professionalitzat”, així com la tasca feta per diversificar l’oferta turística.\nCanals, per la seva banda, ha assegurat que “no és una decisió fàcil”, i que ha estat “llargament meditada i molt madurada”. Si l’ha pres ara, ha dit, és perquè ha completat els projectes que hi havia començats per a la temporada d’estiu per tal de reactivar el sector. La fins avui titular de Turisme ha fet balanç de la feina feta i ha admès que la realització dels protocols sanitaris de l’estiu passat va suposar “un desgast considerable”. A parer seu, “canviar i abandonar el vaixell no posa en perill el meu successor, perquè el full de ruta està preestablert”. També ha anunciat que deixava “molt avançat i preparat” el projecte de creació del recinte multifuncional.\nLa sortida de Canals ha obligat el cap de Govern a “una remodelació del gabinet ministerial”, si bé ha assegurat que la marxa serà “pausada i ordenada”. D’entrada, el fins ara ministre d’Ordenament Territorial, Jordi Torres Falcó, es farà càrrec de la cartera de Turisme i hi incorporarà també part de l’anterior ministeri, concretament Telecomunicacions. Una “unificació que té molt sentit”, segons Espot, perquè hi ha molts projectes en què els dos àmbits aniran de la mà.\nD’altra banda, Victor Filloy deixa Afers Socials, Habitatge i Joventut i serà el nou titular d’Ordenament Territorial i Habitatge. El cap de Govern ha defensat que conservi part de la seva anterior cartera perquè “ha fet una excel·lent tasca i encara li queden per culminar projectes importants, com ara l’Institut Nacional d’Habitatge. Té molt sentit que Ordenament Territorial i Habitatge vagin de la mà perquè més enllà de les polítiques socials, és moment de donar un impuls molt significatiu a la construcció d’habitatges a preu assequible”.\nLa vacant a Afers Socials i Joventut l’omplirà Judith Pallarés, que liderarà el ministeri rebatejat com a Afers Socials, Igualtat i Joventut. “Té sentit que Igualtat retorni al ministeri d’Afers Socials un cop entrat a tràmit parlamentari el projecte de llei per a l’aplicació efectiva del dret a la igualtat de tracte i d’oportunitats i a la no-discriminació entre dones i homes”, ha exposat Espot.\nI per últim, el ministeri de Funció Pública i Simplificació de l’Administració passarà a denominar-se d’Administracions Públiques i Participació Ciutadana i el liderarà l’excònsol d’Escaldes, Trini Marín. El cap de Govern ha destacat el seu pas pel Comú, com a consellera d’Afers Socials, així com a cònsol, i ha assenyalat “l’experiència dilatada en la gestió pública i en qüestions que afecten els comuns”. La incorporació de Marín, però, no serà immediata, sinó que es produirà “a principis de juliol” per poder fer un traspàs ordenat de les seves responsabilitats en el lloc que ocupa actualment a la CASS. Mentrestant, les seves tasques seran assumides per Espot i Pallarés.\nEspot també s'ha referit a la situació del fins ara secretari d’Estat d’Igualtat i Participació Ciutadana, Marc Pons. Amb la partició de l’àrea en dos ministeris diferents, la secretaria d’Estat queda dissolta “i no està decidida” la seva situació en el marc de l’Executiu. Ell mateix ha traslladat a Espot que no tenia massa sentit mantenir el lloc, però el cap de Govern ha deixat clar que “vull seguir comptant amb la seva col·laboració”. Caldrà veure de quina manera.\nEl líder de l’Executiu de coalició ha assegurat que “d’aquesta remodelació el Govern en sortirà reforçat”, i ha defugit polèmiques per les quotes que assumeix cada partit a nivell ministerial, defensant la “cohesió” que ha portat, simplement, a trobar per a cada ministeri “la millor persona disponible independentment de la seva afiliació o origen polític”. Igualment ha defensat la continuïtat de la ministra d’Afers Exteriors, Maria Ubach, assegurant que “la política exterior està en bones mans” i valorant-ne, justament, el “tarannà discret i pausat”. “Sempre és prudent i a vegades pot donar la sensació que no és el perfil idoni. Però ho és”, ha afirmat, garantint que té una àmplia xarxa de contactes i grans coneixements diplomàtics.\nL’A destaca la “feina enorme” tot i les dificultats\nLiberals d’Andorra ha agraït la “tasca i dedicació” de Verònica Canals al capdavant del ministeri de Turisme. Des de la formació han destacat que ha fet una “feina enorme encapçalant una cartera indispensable per a l’economia del país”. També ha destacat que hagi liderat el sector “en un context d’extrema dificultat” i que hagi assentat les bases per a una ràpida recuperació dels mercats turístics. Igualment fan referència a la resta de canvis que afecten ministres liberals assenyalant la tasca feta per Víctor Filloy “en un ministeri clau per al benestar de la nostra societat”, i la capacitat de Judith Pallarés per assolir els objectius marcats de “pacificar la relació del Govern amb els treballadors públics i tancar la reforma de l’Administració”.


Sharon Osbourne filtra textos després que Sheryl Underwood digui que no han parlat des de la baralla 'Talk' - Televisió\nSharon Osbourne filtra textos després que Sheryl Underwood digui que no han parlat des de la baralla 'Talk'\nUnderwood va abordar la sortida del seu antic amfitrió llargament tres diferents episodis del seu podcast.\nDesprés de mantenir-se en silenci a la premsa mentre la controvèrsia esclatava 'The Talk', Sheryl Underwood finalment va parlar sobre la sortida de Sharon Osbourne del programa del matí, i no va trigar gaire a Osbourne a respondre a una de les seves afirmacions.\nICYMI: Underwood va interrogar Osbourne sobre la seva defensa de Piers Morgan a 'The Talk' el mes passat, després d'atacar Meghan Markle després de la seva entrevista bomba amb Oprah Winfrey . L’intercanvi entre Osbourne i Underwood va esclatar, com deia Underwood alguns van considerar els atacs de Morgan contra Markle com a racistes , mentre Osbourne demanava proves i expressava la seva preocupació per si mateixa que fos racista per defensar-lo. L'espectacle es va aturar, es va fer una investigació interna i Osbourne 'va decidir marxar'.\n'Em vaig sentir tranquil, perquè hi havia una investigació', va dir Underwood, que va explicar el seu silenci inicial al seu podcast, en tres episodis titulats 'Sharon Walks Away'. Va afegir: 'Vull ser clar, no tinc poder per contractar, no tinc poder per acomiadar'.\nSharon Osbourne surt de la xerrada després de la investigació interna de CBS\nTot i que Osbourne ha dit que se sentia 'cegada' per la discussió, Underwood va dir que, com a moderadora aquell dia, cap de les seves preguntes provenia dels executius o dels productors. Va dir que l’única aportació que va obtenir dels productors va ser l’ajuda per donar forma a les preguntes d’una manera que guiava la conversa i no semblava combativa.\n'En parlar del que volia preguntar d'una manera que no es percebia com a atacant, ja pensava, pensava que això aniria a l'esquerra. Al meu budell, vaig pensar que això aniria a l'esquerra ', va explicar. 'I, per tant, volia posar-lo en el seu ordre adequat, estigueu molt tranquils, però hi havia algunes persones que em van criticar sobre això:' Per què doneu alguna cosa sobre els sentiments d'algú? No donen cap mena de dubte sobre els vostres. No es tracta de la reacció de la persona, sinó de mi i de qui intento evolucionar i madurar '.\nUnderwood va dir que no ha parlat amb Osbourne des del seu últim dia junts. 'He estat mirant el meu telèfon', va afegir, mentre els seus hostes deien que Sharon afirmava que va arribar. Després es va desplaçar cap enrere a través del registre de trucades i no va corregir els seus hostes quan van dir a Sharon 'mentidera'. Més tard al podcast, Underwood va dir vagament que rebia missatges de text de algú - sense dir qui - que deia: 'Comprenc el que està passant i sé que necessiteu el vostre espai'.\nSherri Shepherd diu que la xerrada hauria de ser 'neta' després del drama de Sharon Osbourne (exclusiu)\nEn un esforç per demostrar que, de fet, va arribar a Underwood, Osbourne va filtrar els seus missatges de text al seu antic amfitrió al Correu diari el dimarts. 'No només vaig enviar aquests missatges a Sheryl, sinó que li vaig demanar perdó personalment al seu vestidor', va dir a la publicació. Per què dius que no vaig demanar perdó a Sheryl? Què intentes fer amb mi? Per què intentes destruir la meva reputació? Sigues sincer. Digueu-me-ho.\nEn els textos publicats a DailyMail, Osbourne va escriure que el seu 'cor és pesat' i que estava 'profundament entristida' pel seu altercat. 'Em sap greu dir-te que et perdis durant el descans, em sap greu haver-te acusat de plor fals mentre estàvem en directe i em sap greu haver perdut la calma amb tu', va continuar. Osbourne presumptament va fer un seguiment un parell de dies més tard i va dir que, tot i que entenia que Sheryl necessitava espai, esperava que poguessin parlar o que pogués ajudar a Underwood a 'curar-se'.\nSuposadament, va seguir això amb dos textos més, però tots van quedar sense resposta. TooFab ha contactat amb el representant de Underwood per obtenir comentaris addicionals.\nSharon Osbourne nega haver estat acomiadat de Holly Robinson per ser 'massa gueto' i comparteix el correu electrònic culpant a Julie Chen\nDurant el seu podcast, Underwood va afegir que no havia escoltat 'personalment' de cap altre ex cohost després de les seves conseqüències, tot i que Leah Remini i Holly Robinson Peete havien parlat amb les seves pròpies afirmacions sobre Osbourne els dies posteriors a l'incident.\nSheryl va dir que ella i Sharon eren 'amigues ràpides' una vegada que Underwood es va unir al programa i va afirmar que havia estat advertida del seu hoste abans de prendre la feina. 'Vaig escoltar coses i vaig dir:' No tenen res a veure amb mi ', va dir. El meu és que primer et coneixeré. Havia sentit coses i vaig rebre trucades telefòniques sobre això, allò i tot, així que el que vaig dir a aquella gent li vaig dir: 'Gràcies per la informació'. Perquè escolta, en aquest negoci tens tot tipus de personalitats, oi?\nHeather Locklear, ex marit\nUnderwood va afegir que sentia una 'sensació estranya' sobre com Sharon es va disculpar inicialment, ja que el seu primer missatge no tenia cap menció directa a Sheryl. Osbourne es va dirigir específicament a Underwood en entrevistes de seguiment.\n'Molta gent va dir que' Sharon Osbourne no era la teva amiga '. Puc veure la manera en què la gent se sent així. Ho puc veure ', va continuar Underwood. 'Molta gent se sentia, qui ho faria? Quin amic ho faria?\n'Encara estimo els Osbournes, pel que he sabut d'ells. No sé res més que el que he viscut amb ells, i això que ha passat em decepciona ', va afegir. 'I potser la gent no vol sentir-me dir:' Encara estimo els Osbournes '. No dic que m’agradés que em tractessin de la mateixa manera que em van tractar. Estic molt decebut. I només intento navegar pels meus sentiments al respecte, perquè va ser un trauma '.\nPiers Morgan creu que Sharon Osbourne va ser 'avergonyida i assetjada' per una nova disculpa pel racisme\nDesprés de dir que no podia 'lluitar' a l'aire perquè sabia que seria pintada com 'la dona negra enfadada', Underwood va dir que l'incident li va permetre demostrar com ha crescut i madurat.\n'Molta gent diu per què estaria agraït de ser atacat verbalment? Jo diria que potser una, dues persones enxampades quan vaig dir que havia madurat. Mai no havia tingut l'oportunitat de demostrar-ho ', va explicar. Mai no havia tingut l'oportunitat de demostrar demostrativament que havia madurat perquè l'expectativa de tots per mi era ira, o immaduresa o reacció a qualsevol atac amb un llenguatge profà. Ara em sentiu dir quan voleu defensar-vos i atacar, deixeu l'arma perquè podreu pensar amb claredat. Desfer els punys. No siguis tan ràpid a defensar.\n'La decepció no va ser només el que va passar aquell dia, sinó que cada entrevista, cada pronunciació, totes les filtracions després del fet que havia de mostrar, es mantenia la maduresa?' va afegir. 'Podria haver reaccionat a tot el que hi havia als mitjans, no? Cada mentida, cada filtració, cada tergiversació '.\nparc temàtic Gulf Shores\nDel mateix Morgan, Underwood va dir que creu que ha dit i fet coses que 'la gent podria percebre com a racistes' i, tant si ho és com si no, s'hi ha alimentat d'una manera que comporta conseqüències. 'Hi vau traficar, a la gent li va agradar, la polarització us va fer enrere i ara voleu representar-vos com a víctima', va afegir. 'Per què és que ara ets la víctima, a diferència dels que realment són víctimes?'\nTambé va dir que espera que la gent continuï veient 'The Talk', dient que vol que els espectadors 'preguin per la nostra evolució'.\nTwitter reacciona davant Sharon Osbourne Suplicant a Sheryl Underwood que demostri que Piers Morgan és racista\njaqueta de cuir greixosa\ncom és ara Cameron Diaz\ncites sobre el dia de sant patrici\ndemanda judicial de martin lawrence tisha campbell\nestimulant pressupost per als estudiants


Webcams, el 'comunicat' visual de l'estat de pistes - Diari de la neu\nReportatgesIvan Sanz 31.01.202116.00 h\nCaptura des de la webcam "Panoràmica" del Blanhiblar orientada cap a la cara nord de Baqueira Autor/a: Captura webcam\nQuin temps fa a la meva estació d'esquí? Hi ha molta gent esquiant avui? Com està de neu? Són tres preguntes que sovint els esquiadors ens fem cada matí abans de pujar a pistes. I per resposta res millor que fer una ullada a les càmeres web de la nostra estació d'esquí. Us relacionem les webcams més ben orientades per saber l'estat visual general a cadascuna de les pistes d'esquí del Pirineu català\nSi ets un addicte a l'esquí alpí molt possiblement també deus ser un seguidor de les càmeres web de les estacions de muntanya. A tots ens agrada cada dia fer una ullada a la webcam que tenim com a referència per saber com està la "nostra" estació.\nEls motius poden ser diversos, tot i que sovint la consulta visual per pantalla és per a, o bé disposar d'informació de primera mà per saber quina és la situació meteorològica, per saber-ne l'afluència o saber sobre com està de neu. També n'hi ha que ens hi connectem des de la distància per, davant la impossibilitat d'estar esquiant, ho substituïm per una visita ocular a distància.\nEl cas és que les càmeres web ens serveixen de gran ajuda per aquests i altres motius. Tots hi sortim guanyant, estacions d'esquí i clients. Els esquiadors disposem d'un accés directe i en temps real a l'estat de pistes, i els responsables de les estacions ja no podran ser retrets per no transmetre prou bé la situació del domini esquiable.\nLes càmeres web que en els últims anys les estacions d'esquí han anat instal·lant en diferents punts estratègics de l'àrea esquiable han millorat en qualitat d'imatge i en panoràmiques a oferir. Són, molt possiblement, un dels millors aliats informatius dels esquiadors durant tota la temporada.\nEn aquest article hi relaciono un llistat de càmeres web que, al meu criteri del tot subjectiu, ofereixen bona informació gràcies a la situació amb què es troben. És a dir, que una sola captura panoràmica ens aporten més dades de la situació de pistes o bé perquè ens ofereixen un bonic paisatge que, a més de transmetre un bon comunicat visual, ens ofereixen una bonica panoràmica en què quedar-nos amb la mirada fixa uns quants segons.\n¿Som-hi? Doncs comencem.\n2 • Baqueira - Panoràmica Baqueira\nAquesta càmera web se situa en el sector de Blanhiblar, perímetre nord del domini esquiable, i està orientada cap a la cara nord de Baqueira. Amb una sola captura ens permet observar estat de la carretera de Beret, sector de la cara nord de Baqueira i fins i tot part de Beret i part del sector Saumet. Vistes espectaculars a la posta de sol.\nEnllaç d'aquesta webcam:\n3 • Boí Taüll - Telecadira Mulleres\nActualment l'estació de la Vall de Boí disposa de 5 webcams i entre aquestes ja no hi és la que havia estat una de les càmeres més altes del Pirineu català, situada al retorn del telecadira Coll de Roies, a 2.540 m.\nD'entre les 5 perspectives que ens ofereixen avui, la més interessant sigui possiblement la webcam Pla de Vaques. Fa un recorregut de 180º, comença pel telecadira Mulleres i el telecadira Resort Exprés i ens permet observar de lluny el Telecadira Roies. També podem veure punts estratègics de l'estació com ara el Balcó del Cerví i el Tuc de Muntanyó i tot el perfil siluetat de la muntanya de fons fins arribar al telecadira Vaques.\nTenint present que l'estació ha entrat a formar part del Grup FGC, no seria d'estranyar que aviat hi veurem instal·lada una webcam Live de 360º tal com s'ha fet a la resta de centres hivernals del grup FGC.\n4 • Espot - Panoràmica estació\nExisteix una webcam que ens pugui oferir la imatge de tota una estació amb una sola orientació? La resposta és si, i està a Espot. Com no podia ser d'una altra manera el seu nom és el de "Panoràmica" i ens permet observar el 100% del domini esquiable, una visió integral a la famosa Pala d'Eixe i, a més, algun dels cims al voltant del seu perímetre esquiable. El seu únic inconvenient és que hi ha massa distància per veure correctament l'estat de la carretera o els estacionaments.\nCom a la resta d'estacions del Grup FGC també s'ha instal·lat des d'aquest passat estiu una webcam en viu amb perspectiva de 360º, també molt recomanable per la seva panoràmica des de la cota 2000.\n5 • La Molina - Cap de Comella\nFins a 16 webcams ens ofereixen a la nau insígnia del grup FGC. No hi ha sector important de l'estació que quedi descobert per alguna de les càmeres situades en punts estratègics del domini esquiable. Si bé cal admetre que pot ser difícil escollir només una càmera d'entre les 16 perspectives, la decisió ja no ho és tant quan el criteri a prioritzar és buscar la zona amb més trànsit o distribució d'esquiadors i al mateix temps ens ofereix una visió del sector alt de Torrent Negre, tradicionalment el que presenta més innivació per orientació i altura de tot el domini.\n6 • Masella - Cap del Bosc - Panorámica\nUn cas idèntic al de La Molina. L'estació a cavall dels termes municipals d'Alp, Das i Urus ens permet escollir entre 16 possibles perspectives. Enguany estrenen webcam 180º i aquesta s'ha situat al retorn del telecadira Coma Oriola. La seva ubicació ens permet observar en viu l'activitat en un dels punts neuràlgics de l'estació. Així, amb aquesta càmera, podem observar l'afluència d'esquiadors que desembarquen al telecadira Masella Jet, del telecadira Coma Oriola i la base dels teleesquís de la Tosa. Pel que fa a pistes ens permet veure la densitat a pistes com Les Fustes, Jardí Alpí, Tosa Vermella i fins i tot el tram baix de Coma Pregona.\n7 · Port Ainè\nA l'estació de Rialp hi ha l'opció de consultar fins a 5 webcams, entre les quals una de TV3 i una de panoràmica de 360º. Tenen en comú que totes estan orientades cap al Pic de l'Orri, com si es tractés d'un veritable imant en aquesta qüestió. Aquesta càmera ens permet observar tota l'olla alta de Port Ainé i amb molt detall la zona de debutants Planells de l'Olla i Prat dels Clots de la cota 2.100. Primer pla de la terrassa del bar restaurant de la mateixa cota i l'arribada del telecadira Roní.\n8 · Port del Comte - El Querol\nFins a 6 càmeres en directe ens permeten saber l'estat de pistes de l'estació del Prepirineu. Entre les 6 n'hi ha una de ben característica i ben coneguda entre l'audiència dels espais del Temps de TV3, i és que sovint es fa servir la webcam de Prat Donadó, orientada a la zona de debutants i hotel peu de pistes, per informar de les temperatures i situació meteorològica del Port del comte.\nLa webcam situada al retorn del telecadira El Querol és, però, la que ens pot ajudar més a valorar amb un ràpid cop d'ull la situació de neu. Des d'aquesta podrem veure l'arribada d'esquiadors a la cota alta del Querol, per una banda, i a la zona o sector de l'Estivella, visible a la franja superior esquerra de la webcam.\n9 · Vall de Núria\nUn total de 6 webcams ens permeten obtenir una visió global de la situació a pistes. Entre aquestes també n'hi ha una que ofereix imatges a l'espai del temps de TV3 i una nova càmera "Live" que, com a la resta d'estacions de FGC, s'ha instal·lat aquest passat estiu. Té la particularitat que ofereix una visió de 180º i està ubicada a prop del llac i del darrer túnel del traçat del cremallera, a uns pocs centenars de metres de l'arribada a l'estació del santuari.\n10 • Webcam telecadira Jordi Pujol\nSense cap mena de dubte a Vallter la millora en el servei de webcams ha fet un salt espectacular en els darrers set anys. L'estació ha passat de tenir una sola webcam a tenir-ne 4.\nVal la pena recordar que l'any 2013 la televisió pública de Catalunya estrenava a Vallter una webcam al sector de la Xemeneia, resolent així el deute pendent amb l'estació de Setcases, i és que fins al moment era l'única estació d'alpí catalana que no disposava d'aquest equipament de la televisió pública.\nTres anys més tard, el gener de 2016, s'estrenava la webcam més espectaculardel Pirineu, a la cota 2.535, amb la qual es podia observar l'estat de la neu a les cotes altes de l'estació i amb sort, si fa un dia clar, es pot veure la badia de Roses.\nAquest estiu el salt ha estat definitiu, incorporant la webcam en directe de 360º, amb la qual aconseguim informació de l'estat de la neu, la situació als aparcaments i per descomptat la situació meteorològica.\n11 · Tavascan\nNomés en disposen d'una i està situada al peu de pistes, al refugi de la Pleta del Prat. Ens permet veure el peu de pistes. Aquí teniu l'enllaç webcam de Tavascan.\nEn definitiva, les càmeres web de les estacions d'esquí han ajudat moltíssim a facilitar informació real als esquiadors. I com més càmeres web ofereixi una estació, menys crítiques a les xarxes socials. És cert que en algunes ocasions les càmeres web es desactiven o s'orienten cap a zones amb més neu, però ben mirat sembla lògic que es vulgui mostrar la millor panoràmica.\nEn qualsevol cas, les webcams han canviat la forma d'informar sobre l'estat de pistes. Les estacions ja no tenen cap necessitat d'alterar els comunicats de neu, coneixedores que qualsevol esquiador o snowboarder pot, amb un sol cop d'ull a la webcam de referència, fer-se el propi comunicat de neu.\nAltres webcams que us poden resultar d'interès, instal·lades en estacions de nòrdic:\nEnllaç a la webcam d'Aransa.\nEnllaç a la webcam de Guils-Fontanera.\nEnllaç a la webcam de Tuixent La Vansa.


Leopold5 Luxe-Design Apartment Ostend Bèlgica - Ofertes d'hotels amb els MILLORS DESCOMPTES EN LÍNIA\nhendrik serruyslaan 24, Ostende, Ostend, Bèlgica, 8400 - Excel·lent ubicació - Veure al mapa\nMés informació sobre Leopold5 Luxe-Design Apartment\nDissenyat tant per oci com per negoci, Leopold5 Luxe-Design Apartment està situat idealment a Ostend City Center; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Kapellestraat, Kursaal Casino, Esglèsia St Petrus i Pauluskerk.\nA Leopold5 Luxe-Design Apartment, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, balcó/terrassa, articles de tocador, sala d'estar per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Leopold5 Luxe-Design Apartment és un lloc ideal d'estada pels viatgers que busquin encant, comfort i facilitat a Ostend.


Escoleta El Trenet Cooperativa Valenciana: Voluntariat pel Valencià al Trenet\nVoluntariat pel Valencià al Trenet\nVols ajudar a algú a llançar-se amb el valencià? I tu, vols perdre la vergonya i adquirir fluïdesa a l'hora de parlar-lo? Al Trenet us ajudem a fer-ho!\nAmb el Voluntariat pel Valencià d’Escola Valenciana, posarem en contacte persones valencianoparlants amb persones que volen aprendre a parlar-lo, per conversar durant 1 hora a la setmana durant 10 setmanes.\nUna iniciativa ben interessant també com a intercanvi d'experiències i sabers, per exemple sobre la criança i l'educació: entre pares/mares amb infants d'edats semblants, entre pares/mares d'"antics" treneters i de treneters nous per a l'any que ve, entre pares/mares que acabeu de tindre un xiquet...\nPerquè tots tenim molt a ensenyar, a contar, a preguntar... us animem a apuntar-vos al Voluntariat pel Valencià del Trenet. Per a aprendre els uns dels altres compartint coneixements, experiències... i cafenets al barri ;)\nPublicat per Escoleta El Trenet Cooperativa Valenciana a 23:05\nEtiquetes de comentaris: Causes i amics, Famílies\nEl parc, un espai més de l'Escoleta\nTeatre sorpresa de les famílies\nVisita de l'alumnat de Magisteri de Primària de la...\n"Escrivim" la carta als Reis d'Orient\nLa gran festa de la Colla d'À Punt\nEsguits, rialles i provatures\nPer què cal observar, per què cal documentar?\nUn matí entre fulles, jocs... i un violí!\nMatí a la Rambleta


MATINALS ENTRE SETMANA: de desembre 2016\n68. El Pessebre\nAquesta matinal, la 68, ha tingut un especial significat per mi, llevat la intervencio quirúrgica de l 19 de setembre. No tenia gens clar si el meu estat fisic i el maluc esquerra estaría en condicions per poder compartir-la junt amb altres 20 matinaires.\nNo ha estat un record de participació, llevat la baixa per diferents motius de 7 matinaires habituals, però d'entrada és la la clàssica MATINAL DEL PESSEBRE I ESMORZAR DE NADAL. Amb l'Orland, fins al darrer moment, no teníem decidit el lloc per a celebrar-la, si l'habitual a La Mola, o a un restaurant (club Epyc) de Matadepera, que ja havíem parlat amb el seu gerent Pablo, o el Casal de la Gent Gran de Matadepera, que al dos els i agraïm el tracte rebut, encara que finalment el dilluns 12 vàrem decidir LA MOLA. A dos dies del 14, dia de la matinal, vàrem contactar amb el Pep de la Mola, per fer la reserva de taula, i corrent avisant a tothom de la decisió final e inclús aprofitant com fem sempre de avançar la comanda per esmorzar segons cadascú prefereix, i d'aquesta manera guanya temps.\nVaig provar el dia 8 de pujar des de can Robert a la Mola, i objectiu complet, sense cap molèstia al maluc operat i la cama esquerra perfecta com no, sense oblidar els bastons de muntanya.\nTeníem un problema en el pessebre, doncs l'any passat al baixar-lo em va caure i és va trencar en cents de trossos. En Toni Bayon es va oferir per buscar un altre Sant Josep i en va trobar un però bastant més alt que el propi pessebre. L'Orland, en la seva qualitat d'enginyer, ha intervingut i reduït al Sant Josep, per cabre dintre el pessebre i l'operació a estat un èxit fabulós.\nA les 8 ens trobem a Rubí 19 matinaires, ja que a Terrassa en esperen en Joan i Pilar. Iniciem la marxa i en arribar al nostre lloc habitual, en Maño i el Toni preparen la col·locació. Fem servir per seguretat la corda que porto. Ja instal·lat el pessebre, varis valents, com Nuri II, Gabriel, Joan, Héctor.. Fan l'adoració, mentre la resta firmem al llibre de recordatori que deixem al costat pessebre amb l'escut del cer de Rubí i la secció de Matinals..\nAnem ja una mica curts de temps i em poso a davant per mercar el ritme... Accedim a La Mola creuant camins que els hi agrada a la colla. Arribem a dalt, però abans la Rosa Gabriel i jo avancem de la resta a la fi de fer els preparatius de la comanda, numeració de regals, números del sorteig... En arribar la resta ja enfilem tots a l'Ermita, doncs tenim la primera sorpresa: el fet de cantar en Josep Benet una Nadala, una altra amb la seva esposa Empar i una tots junts, que a donat un toc d'elegància a l'acte. Com no la coneguda 25 de desembre...fum.fum... Però ja pensen en els ous i botifarra.\nJa dintre, la Laura i en Pep, la Mola, ens van servint a tots mentre que la Rosa i Gabriel han repartit els postres recollits que cadascú ha pogut portar. Arriba l'hora del nostre joc AMIC MATINAIRE. Tots hem portat un regal de menys de 5 euros i al sortir de l'ermita la Rosa ha donat uns números fets per ella i en Gabriel ha posat número a cada un dels regals. El Papa Noel i els dos ajudants es preparen a un racó del restaurant i un muntanyenc fa unes fotos. La Rosa canta els números els regals que el Gabriel ha introduit en una gran saca plena fins a dalt i els repartim entre tots.\nJa es tard. Prenem cafè i xumets que el restaurant ens ofereix d'obsequi així com unes participacions de loteria. 17 participacions de 4 cèntims cada una d'elles, fen un total de 0,68 cèntims del número 08230, que jo guardaré amb cura a veura si ens toca quelcom.\nCom sempre, i sense perdre la practica, agafo un salva plats, faig les quadrícules per participant i en Manel va cantant plats que anem distribuint. A part las despeses comunitàries, com amanides porrons que o repartim entre els que em participat.\nFinalment ja iniciem la baixada, per camins diferents. A Can Poble coincidim amb l'Oriol, que aquest dia es cuida del bestia per carregar els materials que diversos industrials deixen a Can Poble, i els porta amb els cavalls cap a la Mola dia a dia. Ja cap el final del recorregut tornem a passar per davant el pessebre. Està tot igual com el mati hem posat (només faltaria), i ja ens acomiadem desitjant-nos un BON NADAL a tots i BONES FESTAS per als que avui no ens han pogut acompanyar.\nUna matinal per recordar. Pessebre, nadales, esmorzar de Nadal, amic matinaire i la il·lusió complerta de haver aconseguit poder arribar a temps, per acompanyar a tot el grup, i ja pensant en l'any nou. El dia 18 de gener de 2017, la matinal 69 a Mura. Cel-lebrarem el 6è aniversari, i repartirem placas per als matinaires que han assolit les 12-24 i 36 matinals.\nGràcies a tots. A l'Orland, que ha estat pendent durant aquest temps de la meva evolució i que avui amb esforç ens ha acompanyat; la Rosa i en Gabriel; Josep Benet i Empar; Antonio el Maño i Toni; i la resta per la grata companyia.\nA tots una abraçada.\nCrónica: Alfons Capamany\nFotos: Gabriel Alsina, Joan Valles, Miquel, Canals, Manel Almendros\nPublicado por Unknown en 03:51 Cap comentari:


Adjudicades les obres de millora de la C-462. Adraén-Ortedó\nInfraestructures.cat per encàrrec del Departament de Territori i Sostenibilitat ha adjudicat les obres per a la millora de la carretera C-462 en el tram entre Adraén (la Vansa i Fórnols) i la cruïlla d’Ortedó (Alàs i Cerc). Els treballs suposaran una inversió de 3,6 MEUR i consistiran en la renovació del ferm i la millora dels elements de drenatge i de seguretat de la carretera, en un tram de prop de 15 quilòmetres. Es preveu que les obres comencin la primavera de 2020 i tinguin una durada de 10 mesos.\nLa C-462 pertany a la xarxa comarcal de carreteres de la Generalitat i permet connectar la Seu d’Urgell amb el Solsonès i el Berguedà. És una carretera de muntanya, que presenta un traçat complex i sinuós. S’ha programat la millora integral d’aquesta via de comunicació, juntament amb un tram de la C-563, en quatre fases, tot prioritzat en el tram que ara s’adjudica per la seva connectivitat amb la capital de l’Alt Urgell.\nEls treballs abasten el tram de la C-462 entre Adraén i la cruïlla d’Ortedó, amb l’LV-4008. Consistiran principalment en la reparació prèvia dels trams on el ferm presenti més desgast i l’estesa d’una nova capa de paviment per afavorir la comoditat i la seguretat en la conducció. Així mateix, es preveu la millora dels elements que faciliten el drenatge de la carretera; en aquest sentit, es construiran cunetes revestides de formigó, que també permetran donar un sobreample a la via.\nD’altra banda, s’adequarà la senyalització, tant la vertical –la de codi i la d’orientació– com l’horitzontal i s’instal·laran noves barreres de seguretat laterals, que inclouran les proteccions per a motoristes en els trams on sigui necessari.


Galetes de castanya – sopars de duro\nEns pensem que són de xocolata, però tan bon punt mosseguem una d’aquestes galetes, a la boca se’ns desperta un regust de bosc garrotxí, de ventada de novembre. La castanya! Aquest fruit de tardor, en un discret segon pla, s’alia amb el (pre)potent aroma de la xocolata i ens regala unes galetes diferents, cremoses i elegants.\nCost aproximat per persona: 0,85 €\n250 g de puré de castanyes (en trobareu al Lidl o a Parami)\n125 g de xocolata negra per postres\n75 g de sucre de llustre, i una mica més per decorar\nBatem la mantega amb unes varetes.\nBarregem la mantega, el puré de castanyes, el sucre de llustre, la xocolata fosa i els rovells.\nRemenem enèrgicament amb les varetes.\nGradualment, hi tamisem la farina, sense deixar de remenar. Hem d’obtenir una mescla ben llisa, sense ni un grumoll.\nEngeguem el forn a 170 ºC sense ventilador.\nPosem paper per al forn o làmines de silicona en dues safates.\nIntoduïm la massa en una mànega pastissera.\nAmb una boquilla mitjanament grossa, fem galetes en forma de ziga-zaga.\nLes coem al forn durant 30 minuts.\nEn acabar, les deixem refredar fora del forn a la mateixa safata on s’han cuit. Un cop fredes, les decorem amb una mica de sucre de llustre per damunt i servim.\nCom alternativa al puré de castanyes, podeu utilitzar qualsevol de les cremes de torró que elaboren els Vicens d’Agramunt (i que, tot sigui dit, guanyen per golejada a aquella famosa crema per sucar el pa…) Us llepareu els dits!\nPublicat a BERENAR, POSTRESEtiquetat Castanyes, Galetes, XocolataPer rosatamarit2 comentaris\n2 pensaments sobre “Galetes de castanya”\nLa Valenciana - Parami ha dit:\n31/07/2013 a les 18:24\nQuina bona pinta que té aquesta recepta. S’haurà de provar 😉 Nosaltres també ens hem posat cocinitas, i estem publicant receptes al nostre blog. Des del nostre facebook estaràs informada de tot: te’l deixo per si li vols fer una ullada: https://www.facebook.com/LaValenciana.Parami\n31/07/2013 a les 19:22\nGràcies! Casualment, la botiga que teniu al carrer Diputació és una de les meves preferides quan necessito ametlles o ingredients poc habituals. (Allà vaig trobar sucre invertit, per exemple). Sempre surto ben carregada!\n← Koftes de vedella\nAmanida d’espinacs, raïm i taronja →


Reunió del projecte INPHASE a l'EPS\nDescarregar pdf dilluns, 12 de setembre de 2016\nEl proper dijous 22 de setembre se celebra una reunió del projecte INPHASE, finançat pel MINECO (Ministerio de Economía y Competitividad) en la convocatòria Retos Colaboración, on participa la UdL juntament amb CSIC, INDAGSA, IECA i INCOTEC.\nLa reunió tindrà lloc a la Sala de reunions de l'edifici CREA (Pere Cabrera s/n) a partir de les 11:00h.\nEl projecte té per objectiu el desenvolupament de solucions innovadores de façanes prefabricades de formigó amb PCMs per edificis de consum d'energia quasi nul. Els resultats obtinguts fins ara pel GREA Innovació Concurrent mostren el potencial de millora del comportament energètic dels edificis gracies a la tecnologia dels materials de canvi de fase. A més a més, el projecte INPHASE s'enfronta al repte d'industrialitzar la tecnologia desenvolupada fent possible la seva comercialització com a solució constructiva d'alta inèrcia tèrmica.


Les obres, que s’estan portant a terme entre les avingudes Joan Martí i François Mitterrand, evolucionen a bon ritme\n1 min. Encamp 08/08/2019 17:13\n651x366 La col·locació de les arquetes prefabricades en part del recorregut de les obres d'Encamp. / C. A. La col·locació de les arquetes prefabricades en part del recorregut de les obres d'Encamp. / C. A.\nLes obres que s'estan portant a terme entre les avingudes Joan Martí i François Mitterrand d' Encamp van evolucionant a bon ritme i d'aquesta manera, aquest divendres 9 d'agost es restablirà la circulació de vehicles pel carrer Major, segons informa en un comunicat el comú d'Encamp.\nEstà previst que a partir del 14 d'agost al vespre, es restablirà el pas de vehicles pel pont de les escoles, la zona més delicada de les obres que s'estan portant a terme. Així quedarà oberta la circulació en els dos sentits de la marxa a l'avinguda de Joan Martí. El passeig de l'Alguer quedarà restablert per a pas de vianants.\nA partir del 19 d'agost, el comú d'Encamp preveu noves afectacions que informarà amb anterioritat per intentar que les molèsties als veïns siguin les mínimes.


Guanyadors del 'Club DESCOBRIR del novembre'\nPàgina d'inici\tConcursos\tGuanyadors del 'Club DESCOBRIR del novembre'\nGaudiran d'una visita guiada pel nucli antic de Martorell\nLa visita es farà dissabte, 26 de novembre.\nEl Pont del Diable, a Martorell\nUna visita guiada pel nucli antic de Martorell\nGuillem Penalva Rous\nPilar Leonardo Martínez\nCarles Ruè Miras\nUn cop tancat el període de participació, l'equip de Sàpiens Publicacions farà un sorteig per escollir els guanyadors seleccionant aleatòriament un usuari encertant de la pregunta.\nEl premi per al guanyador serà una visita guiada pel nucli antic de Martorell. Des de les 11 fins a les 13 h es recorreran indrets com els jardins de l’Enrajolada i la casa museu Santacana, i ens explicaran el significat d’alguns dels bells esgrafiats presents en façanes de la vila. Farem una visita al Muxart, espai d’art i creació contemporanis, on podrem veure l’exposició de Francesc Pujols, i entrarem a la Torre de les Hores. La visita, que es fa conjuntament amb la revista SÀPIENS, acabarà al conegut Pont del Diable, potser l’edifici més emblemàtic i amb més història de Martorell.\nEl premi no es podrà canviar o substituir a petició del guanyador. Si per alguna causa no us és possible aprofitar el premi, s'entendrà que hi renuncieu, i Sàpiens SCCL no us haurà de compensar. El premi d'aquest concurs queda subjecte a les obligacions i retencions fiscals legalment establertes.\nEl període de participació en aquest concurs serà del 13 d'octubre al 17 de novembre de 2011.


Prats de Lluçanès exhibeix dissabte el potencial del seu comerç i obre les botigues de nit | Aquí Berguedà\nEl passeig de Prats de Lluçanès. ANNA AGUILAR - EL PUNT AVUI\n29 juny 2017 16:50\nEl comerç i l’espectacle seran els protagonistes de la nit del proper dissabte, 1 de juliol, a Prats de Lluçanès. Arriba la cinquena edició de l’Obrim de Nit, la festa del comerç als carrers del municipi, que s’ompliran de propostes culturals i comercials que obriran portes fins els volts de la mitjanit. En total, 36 establiments del poble oferiran tota mena de descomptes, promocions, tastets de productes i activitats diverses.\nDe 5 a 7 de la tarda, els visitants podran gaudir d’un espectacle de bombolles itinerant adreçat a grans i petits. A les 8 del vespre, davant de Cal Vallès, hi haurà una actuació musical en directe amb Gislèn i Mar, artistes locals. De 2/4 de 8 fins a les 11 de la nit, a la plaça Nova, un burro mecànic farà marejar els més atrevits. A més, amb les compres a establiments no alimentaris del poble, es podran aconseguir els tiquets per provar sort en aquesta instal·lació.\nA 2/4 de 12 de la nit, a la plaça de l’Església, Fabio Canu oferirà un concert en directe que servirà per tancar la festa. Canu, cantautor i guitarrista procedent de Sardenya, porta centenars de concerts a les espatlles, amb un estil de música ideal per acompanyar una nit d’estiu.\nL’Obrim de Nit és una festa més que consolidada que va néixer ara fa cinc anys amb la creació de la Taula de Dinamització Econòmica. Des d’aleshores, s’ha tirat endavant gràcies a la implicació de la Unió de Botiguers i Comerciants del poble i el suport econòmic i logístic de l’Ajuntament de Prats de Lluçanès.\nObrim de Nit Prats de Lluçanès


Tinta xinesa: Montaigne. Stefan Zweig. Quaderns Crema. 2008.\nMontaigne. Stefan Zweig. Quaderns Crema. 2008.\nTant de bo la meitat dels llibres suposadament acabats fossin la meitat de bons que aquest d’inacabat. Esbós, primera redacció, d’una biografia-assaig sobre l’escriptor francès, que estava escrivint el seu autor abans de decidir plegar de viure.\nNo té pèrdua, és una delícia per a tots i en tots els sentits.\n“Durant els deu anys següents Michel de Montaigne passa la major part de la seva vida a la torre. En té prou amb pujar uns quants graons de l’escala de cargol per no sentir els sorolls i les converses de la casa, oblidar els afers que el fastiguegen, puix que té un cor sensible que es neguiteja fàcilment; quan està ocupat en alguna cosa, el simple brunzit d’una mosca el pot assassinar. Si mira per la finestra, veu dessota el meu hort, el meu corral, el meu pati i la majoria de parts de la casa. Però al seu voltant, a la cambra circular, només hi ha els llibres que tant estima. Una bona part són herència de La Boétie, els altres els ha comprat. Sabent que en puc gaudir quan vulgui, estic content amb el sol fet de tenir-los. No viatjo mai sense llibres, sia en temps de pau sia en temps de guerra. Però sovint passo dies i mesos sense mirar-me’ls. Els llegiré a poc a poc, em dic, demà o quan em vingui bé... Són les millors provisions que he trobat per aquest viatge de la vida. Els llibres no són com els homes, que l’assetgen i l’importunen amb la seva xerrameca i que són difícils d’esquivar. Si no se’ls crida, no vénen; pot agafar-ne un o altre, al seu antull. La meva biblioteca és el meu regne i procuro que el meu govern hi sigui absolut. Els llibres li expliquen llurs punts de vista, i ell respon amb els seus. Expressen llurs pensaments i li n’inspiren d’altres. No el molesten quan ell guarda silenci; només parlen quan ell els pregunta. Heus aquí el seu regne. I ells estan al seu servei.\nMontaigne ha explicat de manera insuperable com llegeix i què li agrada llegir. La seva relació amb els llibres, com amb tot, és de llibertat. Vol llegir i aprendre, però només tant i durant tant de temps com li abelleixi i hi trobi delectació. No ha renunciat a les seves obligacions per assumir-ne altres de noves. De jove, diu, llegia per ostentació, per fer gala de coneixements i vanar-se’n; més endavant, per ser una mica més savi, i ara simplement per plaer, mai per treure’n profit. Si un llibre l’avorreix, n’agafa un altre. Si un llibre li és massa difícil, no em mossego les ungles per les dificultats que trobo en un llibre. Després d’un o dos intents, hi renuncio, puix el meu cap només actua al primer impuls. Si no comprenc un punt a primera vista, és inútil de repetir els esforços, tan sols aconsegueixen fer-lo més fosc. [...] Detesta tot allò sistemàtic, tot allò que pretengui imposar-li una opinió o saber aliens. Li repugna tot allò que prové dels manuals. En general trio llibres que que han utilitzat la ciència; no els que hi menen. És un lector indolent, ocasional, però com de refinat! [...] En gerenal té dues predileccions. D’una banda, li agrada la poesia pura, encara que no té talent per a ella, i admet que les seves incursions en el vers llatí no eren sinó imitacions del darrer autor llegit; i admira l’art de la llengua, però, de l’altra, el fascina també la simple poesia popular. Només allò que es troba a mig camí, allò que és literatura i no poesia pura, el deixa indiferent.\nSi, d’una banda, li agraden les obres de la imaginació, de l’altra l’atreuen també els fets. Per aquesta raó la història és una pilota directa a la meva raqueta. I en aquest aspecte, com nosaltres, es complau en els extrems. M’agraden els historiadors que o bé són molt simples o bé molt competents. [...] Li agraden les imatges i els símbols en la poesia, el món dels fets en la prosa, tot allò que ens porta al factor humà i ens ajuda a entendre’l; ergo, la història. L’anècdota més simple és per a ell més important que tot un sistema del món. Art suprem o absència total d’art. El poeta o el simple cronista. Le reste est littérature, com diu Verlaine, simple professió. I Montaigne avorreix qualsevol professió”.\nAquestes cent quinze pàgines quedaran amorrades al piló de “llibre que tanca aquest petit meu homenatge a, diuen, l’iniciador del gènere de l’assaig”.\nVeig que has fet una immersió molt profitosa!\n04 d’octubre, 2010 22:23\nGenial ressenya, enhorabona. I genial Montaigne esclar: la poesia i la història. La realitat supera la ficció però la ficció embelleix la realitat, suposo. Quina manera més sublim de descriure la relació amb els llibres, i la relació dels llibres amb ell.\n06 d’octubre, 2010 22:28\nMolt bona exposició, Biel.\nStefan Zweig va escriure unes profitoses, curioses i agudes biografies, algunes de les quals contingudes al volum "Momentos estelares de la Humanidad". Afegit a la seva obra, trobem que els inconoclastes pijo-progres actuals s'entesten a ignorar "l'antigor" i, en conseqüència, tot allò que no queda al cul de la copa a la barra del bar des d'on pontifiquen sobre literatura en minúscules.\n07 d’octubre, 2010 11:41\nEn una època en què la barbàrie començava a estrendre's novament per Europa, Zweig recorda Montaigne i s'identifica amb la independència de pensament de l'escriptir francès, pare de la modernitat. Una ressenya molt interessant.\n07 d’octubre, 2010 15:23\nHola Fe, m'agrada dedicar-me a un autor cada estiu!\nHola Unatrobadora, quan parla de llibres és fascinant. Tancat en una biblioteca és on va escriure els seus assaigs.\nBen dit, Olga!\nGràcies, David. Sempre torno a Zweig i no em falla mai.\n01 de novembre, 2010 01:36\nMolt bo. Trobo que Montaigne és un personatge fascinant i cabdal en la història del pensament. Jo tinc el primer llibre dels seus assaigs a mitjes, tot i que també n'he llegit altres reculls. M'apunto aquest, també.\nPer cert, t'he posat a la llista dels meus enllaços, espero que et sembli bé.\n16 de novembre, 2010 18:32\nHola Senyorasul, serà un honor -i una responsabilitat!- ser als teus enllaços. Moltes gràcies i benvingut.\n22 de novembre, 2010 07:04


L’objectiu de l’activitat és aprofundir en les característiques d’un projecte i conèixer de manera acurada els elements que el determinen.\nA l’activitat 1.3, “Els nivells de planificació”, heu aportat un exemple de cada nivell de planificació.\nRecupereu el projecte aportat i feu la recerca pertinent per tal de respondre les preguntes que donen lloc als diferents apartats d’un projecte d’intervenció.\nPer què es vol fer?\nPer a què es vol fer?\nQuins són els continguts del projecte?\nAmb què es fa?\nCom es dona a conèixer?\nCom se sap que s’han assolit els objectius?\nCal respondre tots els ítems de manera breu.\nTècniques de programació: diagrama d'Ishikawa\nL’objectiu d’aquesta activitat és posar en pràctica la tècnica de programació el diagrama d’Ishikawa i definir les causes i efectes d’una determinada situació, per dissenyar projectes que responguin a la realitat de manera coherent i eficaç.\nMalgrat els esforços des dels centre eductius, l’absentisme escolar, sobretot a secundària, continua suposant una problemàtica important a la qual cal donar respostes de manera immediata. Les respostes davant l’absentisme no poden focalitzar-se en l’alumne/a absentista com a problema, sinó en l’entorn en què es produeix, incidint i analitzant les causes de l’absentisme més enllà de les intervencions normatives i reactives que poden acabar cronificant-lo. Els centres educatius, en el marc de la comissió de convivència, establiran un espai de coordinació per al tractament de l’absentisme escolar on participaran professionals externs del centre.\nConfeccioneu un diagrama de peix per tal de concretar el problema i les seves causes.\nEl diagrama d’Ishikawa o d’espina de peix amb les possibles causes i efectes de l’absentisme escolar ha de seguir l’exemple de la imatge que teniu als continguts.\nEls conceptes que han d’aparèixer són:\nCausa major 1. Desmotivació\nDependència de les TIC per part de l’alumnat\nSistema de classes no adaptat a les necessitats individuals (diversitat)\nCausa major 2. Manca de coordinació entre institut i serveis socials o altres recursos externs\nManca de seguiment i suport a les famílies\nCausa major 3. Manca de seguiment tutorial individualitzat\nDesvinculació de l’institut per part de l’alumnat\nCausa major 4. Dificultats familiars\nAdolescents no acompanyats\nTècniques de programació: anàlisi DAFO\nL’objectiu de l’activitat consisteix a posar en pràctica la realització d’una matriu DAFO aplicant la informació a un supòsit real.\nPer tal de donar a resposta a la realitat dels joves, des del Departament de Joventut de l’Ajuntament de Mollerusa es dissenya el següent projecte:\nL’Ajuntament de Mollerusa ofereix als joves adolescents del municipi un espai de lleure dinamitzat per dos educadors amb la doble finalitat de prevenir situacions de desarrelament amb possible risc d’exclusió social i de promoure hàbits de participació en el marc d’un ideal de ciutadania activa. El projecte acull cada any com a mínim 40 nois i noies de 12 a 15 anys provinents dels tres centres d’ensenyament secundari de la població i amb orígens diversos, representatius també de l’elevat percentatge de població immigrada de Mollerussa.\nEs creen dos grups de 20 nois i noies cadascun, un amb alumnes de 1r i 2n d’ESO (11 i 12 anys) i l’altre amb joves de 3r i 4t d’ESO (13, 14 i 15 anys). El primer desenvolupa la dinàmica “Investiguem la història de Mollerussa”, que consisteix a organitzar trobades amb persones grans provinents del Casal Municipal per a la Gent Gran, que els expliquen la vida al municipi anys enrere. El segon grup treballa la dinàmica “Vivint Mollerussa”, que consisteix essencialment a conèixer la realitat actual del municipi amb tota la seva diversitat i a promoure accions que impliquin els joves en projectes per a la comunitat.\nLes trobades es fan a l’equipament Espai Jove Intercultural (EJI) i tenen lloc dues vegades la setmana. Al llarg del curs es realitzen diverses activitats o accions (algunes dels dos grups per separat, d’altres en comú), amb la finalitat compartida d’evidenciar la realitat intercultural del municipi, reflexionar, discutir i descobrir els espais possibles de participació a través dels quals els joves poden també fer aportacions al benestar comú. Entre les múltiples accions hi ha, per exemple, la dinamització de l’espai musical Aixopluc, tallers sobre els drets dels infants, participació en una trobada estatal de consells infantils i d’adolescents, activitats del parc de Nadal, tasques de voluntariat o el programa setmanal de ràdio EJI Flash Night.\nAquest projecte queda emmarcat tant dins del Pla educatiu de ciutat com del Pla d’immigració: concretament el Pla d’acollida de l’Ajuntament de Mollerussa.\nFont: Espai Jove Intercultural\nConfeccioneu una matriu DAFO del projecte, per tal de tenir una primera orientació sobre les possibles debilitats, amenaces, fortaleses i oportunitats del projecte.\nSeguint l’esquema de la matriu DAFO, amb els exemples desenvolupats als continguts, obteniu l’anàlisi de la situació plantejada:\nDEBILITATS (elements disfuncionals de l’objecte d’intevenció)\nFORTALESES (elements funcionals de l’objecte d’intervenció)\n• Manca de recursos humans per poder atendre més joves\n• Manca de motivació o vergonya característica de l’edat • S’adreça alhora a joves autòctons i nouvinguts\n• Incorpora el treball intergeneracional\n• Es realitza un treball de proximitat amb els joves\n• Bona participació del jove\nAMENACES (factors externs)\n• Gran necessitat de coordinació entre les diferents regidories, les entitats i els recursos\n• Prejudicis de la resta de la població • La participació de les entitats del poble\n• Es compta amb els recursos del municipi\n• Implicació institucional\nLes fases en el disseny de projectes: diagnòstic\nL’objectiu de l’activitat és dissenyar les actuacions que cal seguir per al diagnòstic d’un projecte.\nIntegrador social en un institut\nTreballeu en un institut fent les funcions pròpies d’integrador/a social: atenció de casos individuals, suport als grups, contacte amb l’equip docent i recursos de la zona com serveis socials o el casal de joves. Des de l’equip docent us comuniquen que s’ha detectat un augment dels casos d’assetjament. Es valora que l’agressivitat i la violència verbal en general s’han generalitzat provocant malestar i situacions d’abús entre l’alumnat.\nEs vol dissenyar una intervenció liderada per l’integrador/a que es durà a terme de gener a juny. Primer demanen el diagnòstic de la situació.\nIndiqueu i desenvolupeu els passos a seguir per:\nDetectar les necessitats concretes.\nFonamentar el projecte.\nDetecció de necessitats: crear un espai de discussió amb participants i fer enquestes o entrevistes, per tal d’incentivar la particiació.\nEstabliment de prioritats: elaboració d’un diagrama de Pareto.\nFonamentació de projectes similars que s’hagin realitzat, teories o autors sobre la temàtica a tractar.\nProjecte de Convivència als instituts de la Generalitat de Catalunya.\nProjecte de Convivència i mediació escolar a l’Institut de Roquetes\nTeoria de la comunicació no violenta de Marshall Rosenberg\nDelimitació del problema: quin és el subjecte d’intervenció, a qui s’adreça, quin és el tema central sobre el qual s’ha d’intervenir? En aquest cas el subjecte d’intervenció és l’alumnat d’ESO, però també es treballarà amb el professorat i tota la comunitat educativa. Sovint la comunicació violenta es dona a tots nivells i és important que tant el professorat com l’alumnat prenguin consciència de les situacions que generen tensió i violència per aprendre a gestionar-ho.\nFases en el disseny de projectes: planificació\nL’objectiu de l’activitat és posar en pràctica la formulació i redacció dels elements necessaris per a la planificació d’un projecte.\nA partir de la situació de l’activitat anterior, avanceu en el disseny de la planificació del projecte. Recordeu que cada apartat ha de respondre les preguntes:\nPer a què? (objectius)\nAmb què? (recursos)\nFormulació d’almenys un objectiu general, un d’específic i un d’operatiu.\nDisseny d’una de les activitats que es portaran a terme, utilitzant la proposta de fitxa d’activitats que es facilita. (recorda que els objectius de l’activitat han de respondre als objectius específics o operatius del projecte).\nElaboració d’una graella amb la temporització del projecte, per exemple fent servir un diagrama de Gantt.\nEspecificació dels recursos materials i personals necessaris per poder posar en pràctica el projecte.\nSeguint les indicacions aportades al contingut, l’alumnat ha de desenvolupar les qüestions plantejades.\nObjectiu general 1: Millorar les habilitats socials de l’alumnat d’ESO.\nObjectiu específic 1.1: Treballar l’empatia i el respecte com a valors prioritaris en les relacions humanes.\nObjectiu operatiu 1.1.1: Aprendre a expressar emocions i sentiments.\nObjectiu operatiu 1.1.2: Aprendre aspectes de la comunicació no violenta.\n2. L’activitat desenvolupada queda recollida en una graella, amb tots els punts exposats als continguts i coherent amb els objectius plantejats. Per exemple, per a l’objectiu operatiu 1.1.1 es pot plantejar una dinàmica de grup en la qual s’hagin d’identificar les pròpies emocions entorn d’una determinada situació i compartir-ho amb el grup.\n3. La temporització es preveu en un diagrama de Gantt:\n4. Els recursos es divideixen en materials, tècnics, financers i institucionals.\nEspaials: aules, pati exterior, sala d’actes…\nInventariables: ordinadors, canó i projector, taules i cadires, pilotes…\nFungibles: materials específics per a cada activitat (fulls, rotuladors, cartolines…)\nTècnics: els recursos humans serien un/a TIS, l’equip docent, els i les tutores. Pot haver-hi la col·laboració puntual d’experts en la matèria (comunicació no violenta) com a facilitadors de grups.\nFinancers: una vegada planificades totes les activitats i contemplats els materials necessaris per a cadascuna, es calcula el pressupost total del projecte. S’ha d’incloure el cost per hora del TIS i tots els materials fungibles. En principi l’institut ja disposa del material inventariable.\nInstitucionals: per exemple, es pot comptar amb la participació del Departament de Joventut per a la realització d’alguna acció i per a la difusió dels resultats i/o amb entitats del barri.


Notícia: Blanes tanca la Setmana Europea de la Mobilitat amb una Caminada Popular de Marxa Nòrdica\nBlanes tanca la Setmana Europea de la Mobilitat amb una Caminada Popular de Marxa Nòrdica\nNoticia publicada a la web el 09/23/2019 10:31:17 AM\nEls darrers dies també s’han fet classes d’iniciació a aquesta modalitat de caminada amb bastons, i aquest cap de setmana s’ha tancat la circulació motoritzada al centre de la vila\nUna de les principals novetats del cicle d’enguany, una Caminada Popular de Marxa Nòrdica, va tancar ahir diumenge els actes organitzats a Blanes amb motiu de la Setmana Europea de la Mobilitat 2019. La sortida popular va comptar finalment amb 37 participants, una xifra molt ben valorada des de l’organització, el departament de Medi Ambient de l’Ajuntament de Blanes.\nLa caminada va culminar tres sessions d’iniciació a la marxa nòrdica que es van estar fent al llarg de la setmana anterior. Més concretament, dilluns, dimecres i divendres es van impartir les tres sessions, que van comptar amb una participació d’una vintena alumnes. Dues de les trobades formatives es van fer a la tarda, mentre que al tercera es va impartir al matí.\nUna assistència que triplica anteriors iniciatives\nL’èxit de l’experiència, amb una assistència que triplica anteriors iniciatives que s’han fet a Blanes, es deu a la implicació dels monitors i monitores de ‘Nordic Walking Maniaks’, especialment de la seva instructora principal, Cristina Paz. Ahir diumenge el professorat formatiu es va encarregar de fer una sessió d’escalfament prèvia per preparar el cos i, finalment, va començar la Caminada Popular de Marxa Nòrdica poc després de les 10 del matí.\nL'alcalde de Blanes, Àngel Canosa, amb la instructora\nde Marxa Nòrdica, Cristina Paz\nEls participants van recórrer uns set quilòmetres de distància, sortint des del Banc dels Músics del Passeig de Mar i tornant al punt de partida després de passar per tot el passeig fins al final de l’Avinguda Vila de Madrid, passant per la zona turística i prop de la Tordera. Abans que comencés la caminada, es va adreçar a tots els assistents l’alcalde de Blanes, Àngel Canosa, acompanyat del regidor d’Esports, Pere Lopera, convidant-los a gaudir de l’experiència.\nTancament del centre de Blanes i Pedalada Popular\nDe les dues altres activitats que enguany han format part de la Setmana Europea de la Mobilitat, l’altra novetat del 2019 ha estat el tancament de la circulació motoritzada al centre de la vila. El tall del Carrer Ample, que ha implicat fer esdevenir en zona de vianants el nucli històric de Blanes, es va programar durant tot el cap de setmana, més concretament les tres tardes des de les 4 i fins les 9 de la nit.\nDivendres i diumenge es va estar fent tal com estava previst, però en canvi les pluges del dissabte van aconsellar deixar l’accés al carrer obert per major seguretat, tal com es fa de manera habitual les tardes dels dissabtes, quan es talla el Carrer Ample. La Policia Local de Blanes s’ha estat encarregant aquests darrers dies de controlar els tancaments de trànsit, de manera anàloga a com ja es fa des de fa 7 anys en aquest mateix vial.\nEl primer dels actes organitzats a Blanes amb motiu de la Setmana de la Mobilitat Sostenible i Segura va tenir lloc tot just fa una setmana, el diumenge 15 de setembre. En aquest cas es tractava de l’activitat més longeva de l’experiència: la Pedalada Popular, que va comptar amb la participació d’un centenar de persones.


Esquerra Republicana denuncia a Madrid que la Guàrdia Civil d’Inca agredeix catalanoparlants\nEsquerra Republicana 13-Jul-2012\nAvui matí el grup d’Esquerra Republicana ha formulat una bateria de preguntes parlamentàries al Govern de l’Estat en motiu de les detencions , vexacions i agressions sofertes per Jordi Alegre i Enric Alcover a la Delegació de la Guàrdia Civil d’Inca pel sols fet d’utilitzar la llengua catalana.\nLes preguntes formulades narren que els dos ciutadans en moments dirents dels darrers mesos foren detinguts, denunciats i vesxats després d’haver intentat tramitar una denúncia en llengua catalana. En el cas d’Enric Alcover fou agredit a la cara per part d’un guardia per no haver volgut cridar “Viva el Rey”.\nEsquerra ha formunlat al Govern Espanyol les següents preguntes:\n- Té coneixement el Govern que en el Corté de la Guardia Civil d’Inca s’agredeix de manera sistemàtica a catalanoparlants pel simple fet de ser-ho?\n- Quines messures pensa prendre el govern davant aquests fets? Pensa obrir una investigació?\n- Actua la Guàrdia Civil a Balears en base a la paciència de Delegat de Govern, José Maria Rodríguez, o ho fa d’acord amb l’ordenament jurídic?\nEl president d’Esquerra Republicana a Mallorca Joan Lladó ha declarat al respecte que “la repressió cap als mallorquins està creixent de manera exponecial. L’Estat no ens accepta com a iguals. Ens usurpa els recursos i preten anorrear la nostra identitat. I ho fan de cada pic d’una forma més transparent i clara. És per això que cada cop hem de dir de manera més nítida que volem la independència. Aquestes agressions són un argument més dels que fonamenten els nostres desitjos”.


II Setmana de la Custòdia del Territori a Balears: del 3 a l’11 doctubre de 2020 – ICTIB\nDel 3 a l'11 d'octubre se celebra la II Setmana de Custòdia del Territori de les Balears.\nAl llarg d'aquests dies, moltes de les entitats que formen part de la nostra xarxa promouran activitats per conèixer la importància de tenir cura de la terra i els seus valors naturals, culturals i paisatgístics.\nL’objectiu principal d'aquest esdeveniment és donar a conèixer les iniciatives de custòdia del territori que estan en marxa a les illes, així com fomentar la implicació de la societat balear en el seu desenvolupament. A les bases de l'eina de conservació que és la custòdia, hi figura promoure que les persones participin en la cura de la terra.\nA continuació podeu consultar les activitats confirmades:\nDissabte 3 d'octubre, de 9 a 13h\nFarem una passejada pel Barranc de la mà d'un expert en aucells, que ens ensenyarà a distingir-los pel seu cant i el seu comportament. Arribarem a una finca amb la que acabem de signar un acord de custòdia i xerrarem amb un altre expert, aquest cop d'història del Barranc, de la gestió tradicional de les finques d'aquest espai excepcional, així com de la seva situació actual.\nActivitat gratuita dirigida al públic en general. Places limitades.\nInscripcions a associaciótaib@gmail.com al 669 497 704\nCurs de plantes beneficioses per l'apicultura\n3, 10 i 17 d'octubre, de 9 a 14h\nEs parlarà de quines són les millors espècies de planta per a donar suport a l'apicultura, per la seva qualitat mel·lifera i/o Pol·linifera.\n5 d'octubre, de 9 a 14h.\nUn especialista explicarà què és necessari per a poder emprar les restes orgàniques per fer compost.\nActivitat gratuita dirigida al públic en general.\nEs faran tasques de suport a la gestió agroforestal de la Trapa.\nPunt de trobada: Sant Elm\nActivitat gratuita, per a tots els públics.\nJornada de voluntariat de pedra en sec\n10 d'octubre, de 9 a 14h\nFinca de Son Bernadàs Nou, Orient (tram del GR221-Ruta de la Pedra en sec. Etapa Orient-Castell d'Alaró), Carretera d'Alaró a Orient, Entradeta al punt del cartell del Coll d'Orient.\nPunt de trobada: Benzinera d'Alaró 9h (a les 14hores es torna a ser al punt de trobada).\nTasca: Neteja i restauració de pedra en sec.\nInclou berenar de pa, formatge i sobrassada.\nInscripcions a mesquepedra@gmail.com o al 652200459 (via whats app)\nJornada Forestal a Son Torrella\nJornada de feina de neteja i manteniment de la repoblació forestal.\nVisita a una finca agronatural\nConeixem el banc de Terres d'Eivissa i Formentera\nVarietats locals a l'escola


El passat 26 de maig va morir, v�ctima d'un accident de tr�nsit, el nostre company i amic Eduard Soler Cuy�s, membre de la Junta de Just�cia i Pau de Barcelona des de maig de 2010 i membre tamb� de la Comissi� d'�tica i Medicaments de la nostra entitat. L'Eduard Soler era farmac�utic de professi� i regentava una farm�cia a Barcelona. Deixa esposa, tamb� ferida a l'accident, i tres fills.\nA banda de la seva implicaci� a la Junta de Just�cia i Pau, era responsable de projectes de l'ONG Farmac�utics Mundi a Catalunya, des de la qual desenvolupava una llarga i intensa tasca en favor de la cooperaci� al desenvolupament en l`�mbit sanitari i farmac�utic. Va ser membre de la Junta i tamb� president (2007-2009) de la Federaci� Catalana d'ONG per al Desenvolupament. Tamb� havia estat membre de CONCORD, coordinadora de les ONG de Desenvolupament d'Europa, on hi representava a la Coordinadora espanyola d'ONG, de la qual tamb� havia estat vicepresident. Havia estat tamb� director de la Fundaci� Sabadell Solidari (1997-2001). Entre d'altres compromisos, l'Eduard Soler col�laborava com a catequista a la Parr�quia de Sant Ildefons, de Barcelona.\nEra una persona generosa, senzilla, alegre, afectuosa i profundament compromesa amb les causes que defensava, en particular la cooperaci� al desenvolupament sanitari i el dret a la salut. Tenia una gran visi� sobre la realitat de les ONG i de la cooperaci�. Es va dedicar amb gran entrega i generositat en favor de les activitats de Just�cia i Pau.\nAmb profunda tristesa, volem expressar el nostre condol als seus familiars. Tamb� volem mostrar el nostre agra�ment a l'Eduard per tota la seva dedicaci� en favor de l'entitat en aquests anys i per la seva tasca en favor de la salud als pa�sos m�s pobres. El tindrem present en la nostra preg�ria i estem segurs que ell descansa en la pau del Senyor, des d'on ens segueix acompanyant.\nParaules d'Arcadi Oliveres, president de Just�cia i Pau, del 30 de maig:\n"Avui a l'avi� i durant el viatge, he redactat aquestes frases amb el desig que les transmeteu:\nQuan amb la bondat n'hi ha prou per a definir a una persona �s que s'hi troben moltes bondats amagades.Bondat conven�uda de la dignitat humana i ancorada de compromis amb les persones.Bondat exoperta en moltes just�cies i amb variades formes de desenvolupament dels pobles.Bondat coneixedora del tresor de la salut i plena de pedagogia del que vol transmetre la fe, l'esperan�a i la caritat.Bondat incalculable de marit, pare, fill i germ� que estima plenament la seva fam�lia.Bondat generosa de company que assumeix dificils compromisos col�lectius i els facilita.\nAra, a 35.000 peus d'alcada, volant entre Catalunya i el Quebec, veig molt clar, entranyable Eduard, el fil ben tenue que separa la terra d'un cel que, en bona mesura, tu, ens has fet disfrutar".\nUna abra�ada forta a tots\nEscrit d'Eduard Ib��ez, director de Just�cia i Pau\nHem rebut a Justicia i Pau missatges que expressen l'afecte que sentien per l'Eduard i el seu dolor i solidaritat, de les seg�ents persones i entitats:\nMaria Lluisa Oliveres, Fundaci� Alfons CominSanti Torres, Cristianisme i JusticiaJordi Armadans, Fundaci� per la PauAngel Ballesteros, Justicia y Paz de BurgosManel Manonelles, Fundaci� Cultura de PauCarles Llorens, director de l'Ag�ncia Catalana de Cooperaci� al DesenvolupamentMarcel Abbad, director de la Fundaci� IntervidaM�nica Sabata, presidenta de la FOCIRJust�cia i Pau GironaJust�cia i Pau MaresmeJust�cia i Pau La Selva del CampJust�cia i Pau BilbaoAndr�s J. Carbonero Mart�nez, Direcci�n General de Pol�tica Social y Consumo del Gobierno de NavarraDavid Minoves, exdirector general de Cooperaci� al desenvolupament de la GeneralitatIsabel Cuenca, secret�ria general de Justicia i Pau d'EspanyaFrancisco-Javier Alonso, membre de Just�cia i Pau a MadridCarmen Luisa Gonz�lez, membre de Just�cia i Pau a TenerifeMiquel �ngel Essomba, Director del Centre UNESCO de CatalunyaIsabel Mart�nez (Sonrisas de Bombay)Carles Campuzano, diputat de CIU al Congr�s dels DiputatsPrograma "Solidaris" de Catalunya R�dioGemma Tarafa, membre ODGTeresa ForcadesMerc� BlancafortIgnasi RicartElvira DuranClara CotsMargarida VancellsJosefina de LafuenteDolors Mart�nez Pau Gimenez GarciaLluis Sabadell MirMaria Teresa CotsM� del Rosario V�zquez Sep�lveda\nDesenvolupat per Pangea Internet Solidari


El teatre és una magnífica font perquè els escolars puguin desenvolupar i exterioritzar diferents aptituds:\n· En els escenaris s’evoquen sentiments i sensacions que tots els éssers humans tenim. El teatre es dedica a plasmar i analitzar tot aquest interiorisme. La participació de l’alumnat és imprescindible; són ells qui ens han de comunicar les seves inquietuds, les seves idees o la seva forma de pensar. Treballem per tal de que cadascú s’obri i es manifesti.\n· Tot el nostre professorat ha rebut classes durant molts anys i disposa de nombrosos exercicis de cos, veu i relaxació que ajuden de forma notable a complir els objectius de cada projecte.\n· La improvisació té molta importància en les nostres classes, ja que és un exercici de valentia on és essencial la imaginació. A partir d’un esquema concret l’actor/actriu ha de saber crear una escena o un personatge determinat. Són jocs que permeten veure molt bé la capacitat de cada un/a.\n· Intentem d’una forma lúdica eliminar la timidesa que tots tenim i potenciar la capacitat de transmetre, ja sigui amb paraules o moviments -cada cas és diferent i requereix un treball determinat.\n· El teatre en grup té un element molt sociable, és una altra forma de comunicar-se i fer-se entendre. En totes les classes es genera un equip que conviu setmanalment d’una forma especial i única.\n· Les representacions o obres de teatre són part essencial d’aquests tallers; més enllà de ser l’espectacle dirigit a familiars i amics, és el treball en equip de tot un curs a base d’assajos i debats.